title: Rådets afgørelse 2013/124/FUSP af 11. marts 2013 om ændring af afgørelse 2011/235/FUSP om restriktive foranstaltninger over for visse personer og enheder på baggrund af situationen i Iran

text:
               12.3.2013

               DA

               Den Europæiske Unions Tidende

               L 68/57

         RÅDETS AFGØRELSE 2013/124/FUSP
   af 11. marts 2013
   om ændring af afgørelse 2011/235/FUSP om restriktive foranstaltninger over for visse personer og enheder på baggrund af situationen i Iran
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 12. april 2011 vedtog Rådet afgørelse 2011/235/FUSP (1).

               (2)

               På grundlag af en gennemgang af afgørelse 2011/235/FUSP bør de restriktive foranstaltninger forlænges indtil den 13. april 2014.

               (3)

               Endvidere bør der i betragtning af den alvorlige menneskerettighedssituation i Iran, opføres flere personer og en yderligere enhed på den liste over personer og enheder, der er omfattet af de restriktive foranstaltninger, og som findes i bilaget til afgørelse 2011/235/FUSP.

               (4)

               Afgørelse 2011/235/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Artikel 6, stk. 2, i afgørelse 2011/235/FUSP affattes således:

      »2.   Denne afgørelse finder anvendelse indtil den 13. april 2014. Den overvåges løbende. Den kan om nødvendigt forlænges eller ændres, hvis Rådet skønner, at målene ikke er nået.«

   Artikel 2
   De personer og den enhed, der er opført på listen i bilaget til denne afgørelse, tilføjes på listen i bilaget til afgørelse 2011/235/FUSP.
   Artikel 3
   Denne afgørelse træder i kraft på dagen for offentliggørelsen.

      Udfærdiget i Bruxelles, den 11. marts 2013.

            På Rådets vegne

         C. ASHTON

            Formand

      (1)  EUT L 100 af 14.4.2011, s. 51.

      BILAG

         Liste over de personer og den enhed, der er omhandlet i artikel 2

         Personer

                  Navn

                  Identificerende oplysninger

                  Begrundelse

                  Opført på listen den:

                  1.

                  RASHIDI AGHDAM, Ali Ashraf

                  Leder af Evinfængslet, udnævnt omkring juni eller juli 2012. Siden hans udnævnelse er forholdene i fængslet forværret, og der er beretninger om øget mishandling af fangerne. I oktober 2012 gik ni kvindelige fanger i sultestrejke i protest mod krænkelsen af deres rettigheder og voldelig behandling fra fængselspersonalets side.

                  12.3.2013

                  2.

                  KIASATI Morteza

                  Dommer, Ahwaz revolutionsdomstol, afdeling 4, idømte dødsstraf til de fire arabiske politiske fanger Taha Heidarian, Abbas Heidarian, Abd al-Rahman Heidarian (tre brødre) og Ali Sharifi.
                  De blev anholdt, tortureret og hængt uden retfærdig procedure. Disse sager og manglen på retfærdig procedure er blevet omtalt i en rapport af 13.9.2012 fra FN's særlige rapportør om menneskerettighederne i Iran, i FN's generalsekretærs rapport om Iran af 22.8.12 og af en række ngo'er.

                  12.3.2013

                  3.

                  MOUSSAVI, Seyed Mohammad Bagher

                  Ahwaz Revolutionsdomstol, afdeling 2, idømte den 17.3.2012 dødsstraf til de fem ahwaziarabere Mohammad Ali Amouri, Hashem Sha'bani Amouri, Hadi Rashedi, Sayed Jaber Alboshoka og Sayed Mokhtar Alboshoka for "aktiviteter rettet mod den nationale sikkerhed" og "fjendskab mod Gud".
                  Dommen blev stadfæstet af Irans højesteret den 9.1.2013. De fem blev af ngo'er meldt tilbageholdt i over et år uden tiltale, tortureret og dømt uden retfærdig procedure.

                  12.3.2013

                  4.

                  SARAFRAZ, Mohammad

                  Fødselsdato: omkring 1963
                  Fødested: Teheran
                  Bopæl: Teheran
                  Arbejdsplads: IRIB og Press TV's hovedkvarter, Teheran

                  Leder af IRIB World Service og Press TV, ansvarlig for alle programlægningsbeslutninger. Nært knyttet til statens sikkerhedsapparat. Under hans ledelse har Press TV ligesom IRIB samarbejdet med de iranske sikkerhedstjenester og anklagere om at transmittere tvungne tilståelser fra fængslede, herunder fra den iransk-canadiske journalist og filmskaber Maziar Bahari i det ugentlige program Iran Today. Den uafhængige radio- og tv-tilsynsmyndighed OFCOM idømte Press TV i UK en bøde på 100 000 pund for at have transmitteret Baharis tilståelse i 2011, som blev optaget i fængslet, mens Bahari var ulovligt tilbageholdt.
                  Sarafraz forbindes på denne baggrund med krænkelse af retten til retfærdig procedure og rettergang.

                  12.3.2013

                  5.

                  JAFARI, Asadollah

                  Anklager i Mazandaranprovinsen og ifølge oplysninger fra ngo'er ansvarlig for ulovlige anholdelser og krænkelse af rettighederne for bahaiere både i forbindelse med den indledende anholdelse og for at holde dem i isolation i efterretningstjenestens fængsel. Ngo'er har dokumenteret seks konkrete tilfælde, hvor retten til retfærdig procedure blev krænket, herunder i 2011 og 2012.

                  12.3.2013

                  6.

                  EMADI, Hamid Reza

                  Fødselsdato: omkring 1973
                  Fødested: Hamedan
                  Bopæl: Teheran
                  Arbejdsplads: Press TV's hovedkvarter, Teheran

                  Nyhedsdirektør på Press TV. Ansvarlig for at producere og transmittere de tvungne tilståelser fra indsatte, herunder journalister, politiske aktivister samt personer tilhørende det kurdiske og arabiske mindretal, hvilket er en krænkelse af internationalt anerkendte rettigheder til retfærdig rettergang og procedure. Den uafhængige radio- og tv-tilsynsmyndighed OFCOM idømte Press TV i UK en bøde på 100 000 pund for at have transmitteret den iransk-canadiske journalist og filmskaber Maziar Baharis tvungne tilståelse i 2011, som blev optaget i fængslet, mens Bahari var ulovligt tilbageholdt. Ngo'er har rapporteret om yderligere tilfælde af tvungne, tv-transmitterede tilståelser på Press TV. Emadi forbindes på denne baggrund med krænkelse af retten til retfærdig procedure og rettergang.

                  12.3.2013

                  7.

                  HAMLBAR, Rahim

                  Dommer ved afdeling 1 i Tabriz revolutionsdomstol. Ansvarlig for hårde domme mod journalister, medlemmer af det azeriske etniske mindretal og fagforeningsaktivister, hvor han har anklaget dem for spionage, handlinger til skade for den nationale sikkerhed, propaganda mod det iranske regime og fornærmelse af de iranske ledere. Hans domme var ifølge rapporter i mange tilfælde ikke i overensstemmelse med retfærdig procedure og de fængslede blev tvunget til falske tilståelser. En højt profileret sag vedrørte 20 frivillige hjælpearbejdere (efter et jordskælv i Iran i august 2012), som han idømte fængselsstraffe for at have forsøgt at hjælpe ofrene for jordskælvet. Retten fandt hjælpearbejderne skyldige i "medvirken til forsamling og sammensværgelse med henblik på at begå forbrydelser rettet mod den nationale sikkerhed".

                  12.3.2013

                  8.

                  MUSAVI-TABAR, Seyyed Reza

                  Leder af den revolutionære anklagemyndighed i Shiraz. Ansvarlig for ulovlige anholdelser og mishandling af politiske aktivister, journalister, menneskerettighedsforkæmpere, bahaiere og samvittighedsfanger, som blev chikaneret, tortureret, forhørt og nægtet adgang til advokater og retfærdig rettergang. Ngo'er har rapporteret, at Musavi-Tabar har undertegnet retskendelser i det berygtede center for tilbageholdte nr. 100 (et mandefængsel), herunder en kendelse om tre års isolationsfængsling år af den kvindelige bahaifange Raha Sabet.

                  12.3.2013

                  9.

                  KHORAMABADI, Abdolsamad

                  Leder af den såkaldte kommission til opsporing af tilfælde af ulovligt indhold.

                  Abdolsamad Khoramabadi er leder af den såkaldte kommission til opsporing af tilfælde af ulovligt indhold, der er en statslig organisation, som beskæftiger sig med onlinecensur og it-kriminalitet. Under hans ledelse har kommissionen inddelt it-kriminalitet i en række upræcise kategorier, der gør det strafbart at udarbejde og offentliggøre indhold, der af regimet anses for upassende. Han er ansvarlig for bekæmpelse og blokering af en lang række oppositionelle websteder, elektroniske aviser, blogs, websteder for menneskerettighedsorganisationer samt Google og Gmail siden september 2012. Han har sammen med kommissionen aktivt medvirket til, at bloggeren Sattar Beheshti døde i fængslet i november 2012. Den kommission, han leder, er derfor direkte ansvarlig for systematiske krænkelser af menneskerettighederne, navnlig ved at forbyde og filtrere websteder for offentligheden i almindelighed og ved lejlighedsvis fuldstændigt at blokere for internettet.

                  12.3.2013

         Enheder

                  Navn

                  Identificerende oplysninger

                  Begrundelse

                  Opført på listen den:

                  1.

                  Center for efterforskning af organiseret kriminalitet
                  (alias: it-kriminalitetskontoret eller it-politiet)

                  Adresse: Teheran, Iran
                  Websted: http://www.cyberpolice.ir

                  Det iranske it-politi er en enhed under Den Islamiske Republik Irans politikorps, der blev oprettet i januar 2011, og som ledes af Esmail Ahmadi-Moqaddam (opført på listen). Ifølge presserapporter har politichef Ahmadi-Moqaddam understreget, at it-politiet ville slå ned på kontrarevolutionære grupper og grupper af dissidenter, som har brugt internetbaserede sociale netværk i 2009 til at fremkalde protester mod genvalget af præsident Mahmoud Ahmadinejad.
                  I januar 2012 udstedte it-politiet nye retningslinjer for internetcaféer, der krævede, at brugerne skulle afgive personoplysninger, som caféejerne skulle opbevare i seks måneder, samt en oversigt over, hvilke websteder de havde besøgt. Ifølge bestemmelserne skulle caféejerne også installere interne tv-overvågningskameraer og opbevare optagelserne i seks måneder. Disse nye bestemmelser kan føre til etablering af en logbog, som myndighederne kan bruge til at spore aktivister eller andre, som anses for at være en trussel mod den nationale sikkerhed.
                  I juni 2012 rapporterede de iranske medier, at it-politiet ville slå ind på en hård kurs over for virtuelle private netværk (VPN).
                  Den 30. oktober 2012 arresterede it-politiet (efter forlydender uden arrestordre) bloggeren Sattar Beheshti for "handlinger rettet mod den nationale sikkerhed på sociale netværk og Facebook". Beheshti havde kritiseret den iranske regering i sin blog. Beheshti blev fundet død i sin fængselscelle den 3. november, og det menes, at han blev tortureret til døde af it-politimyndighederne.

                  12.3.2013


title: 2009/326/EF: Europa-Parlamentets og Rådets afgørelse af 11. marts 2009 om anvendelse af Den Europæiske Unions Solidaritetsfond i henhold til punkt 26 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning

text:
               17.4.2009

               DA

               Den Europæiske Unions Tidende

               L 98/38

      EUROPA-PARLAMENTETS OG RÅDETS AFGØRELSE

   af 11. marts 2009
   om anvendelse af Den Europæiske Unions Solidaritetsfond i henhold til punkt 26 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning
   (2009/326/EF)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1), særlig punkt 26,
   under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond (2), særlig artikel 4, stk. 3,
   under henvisning til forslag fra Kommissionen, og
   ud fra følgende betragtninger:

               (1)

               Den Europæiske Union har oprettet Den Europæiske Unions Solidaritetsfond (fonden) for at vise solidaritet med befolkningen i katastroferamte regioner.

               (2)

               Den interinstitutionelle aftale af 17. maj 2006 giver mulighed for at anvende fonden inden for et årligt loft på 1 mia. EUR.

               (3)

               Forordning (EF) nr. 2012/2002 indeholder de bestemmelser, hvorefter fonden kan anvendes.

               (4)

               Rumænien har fremsat anmodning om anvendelse af fonden i forbindelse med en katastrofe forårsaget af oversvømmelser. Kommissionen finder, at anmodningen opfylder betingelserne i artikel 2 i forordning (EF) nr. 2012/2002, og den foreslår derfor, at de tilsvarende bevillinger godkendes —

         TRUFFET FØLGENDE AFGØRELSE:
   Artikel 1
   For Den Europæiske Unions almindelige budget for regnskabsåret 2009 tages Den Europæiske Unions Solidaritetsfond i anvendelse med henblik på tilvejebringelse af forpligtelses- og betalingsbevillinger på 11 785 377 EUR.
   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Strasbourg, den 11. marts 2009.

            På Europa-Parlamentets vegne

         H.-G. PÖTTERING

            Formand

            På Rådets vegne

         A. VONDRA

            Formand

      (1)  EUT C 139 af 14.6.2006, s. 1.

      (2)  EUT L 311 af 14.11.2002, s. 3


title: 2007/216/EF: Rådets afgørelse af 29. januar 2007 om ændring af afgørelse 2004/677/EF med hensyn til minimumsperioden for udstationering af nationale eksperter og militært personel, der er udstationeret ved Det Europæiske Forsvarsagentur

text:
               5.4.2007

               DA

               Den Europæiske Unions Tidende

               L 95/24

      RÅDETS AFGØRELSE

   af 29. januar 2007
   om ændring af afgørelse 2004/677/EF med hensyn til minimumsperioden for udstationering af nationale eksperter og militært personel, der er udstationeret ved Det Europæiske Forsvarsagentur
   (2007/216/EF)
   RÅDET FOR DEN EUROPÆISKE UNION HAR —
   under henvisning til Rådets afgørelse 2004/677/EF af 24. september 2004 om ansættelsesvilkår for nationale eksperter og militært personel, der er udstationeret ved Det Europæiske Forsvarsagentur (1), særlig artikel 33, stk. 2,
   under henvisning til forslag fra Det Europæiske Forsvarsagenturs Styringskomité, og
   ud fra følgende betragtning:
   Ifølge artikel 11, stk. 3, punkt 3.2, i Rådets fælles aktion 2004/551/FUSP af 12. juli 2004 om oprettelse af Det Europæiske Forsvarsagentur (2) består Det Europæiske Forsvarsagenturs personale bl.a. af nationale eksperter, der udstationeres af de deltagende medlemsstater enten i stillinger inden for agenturets organisationsstruktur eller med henblik på specifikke opgaver og projekter. Da en minimumsperiode for udstationering på seks måneder synes at være længere end nødvendig, når der er tale om nationale eksperter, der udstationeres med henblik på specifikke opgaver og projekter, bør afgørelse 2004/677/EF ændres, så der gives den nødvendige fleksibilitet med hensyn til minimumsvarigheden af udstationeringen —
   TRUFFET FØLGENDE AFGØRELSE:
   Artikel 1
   Artikel 2, stk. 1, i afgørelse 2004/677/EF affattes således:

      »1.   Udstationeringen skal være på mellem to måneder og tre år med mulighed for flere på hinanden følgende forlængelser. Den samlede periode må dog højst være på fire år.«

   Artikel 2
   Denne afgørelse har virkning fra dagen for vedtagelsen. Den offentliggøres i Den Europæiske Unions Tidende.

      Udfærdiget i Bruxelles, den 29. januar 2007.

            På Rådets vegne

         Horst SEEHOFER

            Formand

      (1)  EUT L 310 af 7.10.2004, s. 64.

      (2)  EUT L 245 af 17.7.2004, s. 17.


title: Rådets afgørelse 2012/810/FUSP af 20. december 2012 om ændring af afgørelse 2011/235/FUSP om restriktive foranstaltninger over for visse personer og enheder på baggrund af situationen i Iran

text:
               21.12.2012

               DA

               Den Europæiske Unions Tidende

               L 352/49

         RÅDETS AFGØRELSE 2012/810/FUSP
   af 20. december 2012
   om ændring af afgørelse 2011/235/FUSP om restriktive foranstaltninger over for visse personer og enheder på baggrund af situationen i Iran
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Rådet vedtog den 12. april 2011 afgørelse 2011/235/FUSP (1).

               (2)

               Det bør præciseres, at forbuddet mod salg, levering, overførsel eller eksport af udstyr, der kan anvendes til intern undertrykkelse i Iran, ikke finder anvendelse, hvis salget, leveringen, overførslen eller eksporten af sådant udstyr udelukkende er bestemt til beskyttelsesbrug for Unionens og dens medlemsstaters personale i Iran, eller på ydelse af teknisk bistand, udøvelse af mæglervirksomhed og levering af andre tjenester eller af finansiering og finansiel bistand i tilknytning til sådant udstyr.

               (3)

               Afgørelse 2011/235/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   I artikel 2b i afgørelse 2011/235/FUSP tilføjes følgende stykke:

      »3.   Stk. 1 og 2 finder ikke anvendelse på salg, levering, overførsel eller eksport af udstyr, der udelukkende er bestemt til beskyttelsesbrug for Unionens og dens medlemsstaters personale i Iran, eller på ydelse af teknisk bistand, udøvelse af mæglervirksomhed og levering af andre tjenester eller af finansiering og finansiel bistand i tilknytning til sådant udstyr, som på forhånd er godkendt af den relevante kompetente myndighed.«

   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 20. december 2012.

            På Rådets vegne

         E. FLOURENTZOU

            Formand

      (1)  EUT L 100 af 14.4.2011, s. 51.


title: Den Udenrigs- og Sikkerhedspolitiske Komités afgørelse (FUSP) 2015/664 af 21. april 2015 om nedsættelse af en bidragyderkomité for Den Europæiske Unions rådgivende FSFP-militærmission i Den Centralafrikanske Republik (EUMAM RCA) (EUMAM RCA/1/2015)

text:
               29.4.2015

               DA

               Den Europæiske Unions Tidende

               L 110/11

         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2015/664
   af 21. april 2015
   om nedsættelse af en bidragyderkomité for Den Europæiske Unions rådgivende FSFP-militærmission i Den Centralafrikanske Republik (EUMAM RCA) (EUMAM RCA/1/2015)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse (FUSP) 2015/78 af 19. januar 2015 om Den Europæiske Unions rådgivende FSFP-militærmission i Den Centralafrikanske Republik (EUMAM RCA) (1), særlig artikel 8, stk. 2, og
   ud fra følgende betragtninger:

               (1)

               I henhold til artikel 8, stk. 5, i Rådets afgørelse (FUSP) 2015/78 bemyndigede Rådet Den Udenrigs- og Sikkerhedspolitiske Komité (PSC) til at træffe de relevante afgørelser om nedsættelse af en bidragyderkomité for Den Europæiske Unions rådgivende FSFP-militærmission i Den Centralafrikanske Republik (EUMAM RCA).

               (2)

               Konklusionerne fra Det Europæiske Råds møde i Nice den 7., 8. og 9. december 2000 og i Bruxelles den 24. og 25. oktober 2002 fastlagde ordninger for tredjelandes deltagelse i krisestyringsoperationer og nedsættelsen af en bidragyderkomité.

               (3)

               Bidragyderkomitéen bør være et forum for drøftelse med de bidragydende tredjelande af alle problemer vedrørende ledelsen af EUMAM RCA. PSC, der udøver den politiske kontrol med og strategiske ledelse af EUMAM RCA, bør tage hensyn til bidragyderkomitéens synspunkter.

               (4)

               I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

         VEDTAGET DENNE AFGØRELSE:
   Artikel 1
   Nedsættelse og mandat
   Der nedsættes herved en bidragyderkomité for Den Europæiske Unions rådgivende FSFP-militærmission i Den Centralafrikanske Republik (EUMAM RCA). Komitéens mandat er fastlagt i konklusionerne fra Det Europæiske Råd i Nice den 7., 8. og 9. december 2000 og i Bruxelles den 24. og 25. oktober 2002.
   Artikel 2
   Sammensætning
   1.   Bidragyderkomitéen sammensættes af følgende medlemmer:

               —

               repræsentanter for alle medlemsstaterne

               —

               repræsentanter for tredjelande, der deltager i EUMAM RCA, og som yder væsentlige bidrag.

         2.   En repræsentant for Kommissionen kan også deltage i bidragyderkomitéens møder.
   Artikel 3
   Oplysninger fra EU's øverstbefalende for missionen
   Bidragyderkomitéen modtager oplysninger fra EU's øverstbefalende for EUMAM RCA.
   Artikel 4
   Formand
   Formand for bidragyderkomitéen er Unionens højtstående repræsentant for udenrigsanliggender og sikkerhedspolitik eller dennes repræsentant i tæt samråd med formanden for Den Europæiske Unions Militærkomité eller med dennes repræsentant.
   Artikel 5
   Møder
   1.   Formanden indkalder regelmæssigt til møde i bidragyderkomitéen. Hvis omstændighederne kræver det, kan der indkaldes til hastemøder på formandens initiativ eller efter anmodning fra et medlem.
   2.   Formanden udsender inden mødet en foreløbig dagsorden og dokumenter af relevans for mødet. Formanden har ansvaret for at orientere PSC om resultatet af bidragyderkomitéens drøftelser.
   Artikel 6
   Fortrolighed
   1.   I overensstemmelse med Rådets afgørelse 2013/488/EU (2) finder reglerne for sikkerhedsbeskyttelse, der er fastsat i nævnte afgørelse, anvendelse på bidragyderkomitéens møder og drøftelser. Navnlig skal repræsentanter i bidragyderkomitéen have den fornødne sikkerhedsgodkendelse.
   2.   Bidragyderkomitéens drøftelser er undergivet tavshedspligt, medmindre bidragyderkomitéen med enstemmighed træffer anden bestemmelse.
   Artikel 7
   Ikrafttræden
   Denne afgørelse træder i kraft på dagen for vedtagelsen.

      Udfærdiget i Bruxelles, den 21. april 2015.

            På Den Udenrigs- og Sikkerhedspolitiske Komités vegne

         W. STEVENS

            Formand

      (1)  EUT L 13 af 20.1.2015, s. 8.

      (2)  Rådets afgørelse 2013/488/EU af 23. september 2013 om reglerne for sikkerhedsbeskyttelse af EU's klassificerede informationer (EUT L 274 af 15.10.2013, s. 1).


title: 2010/116/: Kommissionens afgørelse af 24. februar 2010 om afslutning af antidumpingproceduren vedrørende importen af visse ringmekanismer med oprindelse i Thailand

text:
               25.2.2010

               DA

               Den Europæiske Unions Tidende

               L 48/17

         KOMMISSIONENS AFGØRELSE
   af 24. februar 2010
   om afslutning af antidumpingproceduren vedrørende importen af visse ringmekanismer med oprindelse i Thailand
   (2010/116/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 9,
   efter høring af det rådgivende udvalg, og
   ud fra følgende betragtninger:
   A.   PROCEDURE

               (1)

               Kommissionen modtog den 11. november 2008 en klage over den påståede skadevoldende dumping af visse ringmekanismer med oprindelse i Thailand.

               (2)

               Klagen blev indgivet af EU-producenten Ring Alliance Ringbuchtechnik GmbH, der tegnede sig for størstedelen, i dette tilfælde mere end 50 %, af den samlede EU-produktion af visse ringmekanismer, jf. artikel 4, stk. 1, og artikel 5, stk. 4, i Rådets forordning (EF) nr. 384/96 (2) (i det følgende benævnt »grundforordningen«).

               (3)

               Klagen indeholdt umiddelbare beviser for, at der fandt dumping sted, og at der forvoldtes væsentlig skade som følge deraf, hvilket blev anset for tilstrækkeligt til at berettige indledningen af en antidumpingprocedure.

               (4)

               Kommissionen offentliggjorde efter en høring en meddelelse i Den Europæiske Unions Tidende
                   (3) om indledningen af en antidumpingprocedure vedrørende importen til Den Europæiske Union af visse ringmekanismer med oprindelse i Thailand, som i øjeblikket tariferes under KN-kode 8305 10 00.

               (5)

               Kommissionen fremsendte spørgeskemaer til EU-erhvervsgrenen og til alle kendte producentsammenslutninger i Den Europæiske Union, til eksportører/producenter i Thailand, til alle sammenslutninger af eksportører/producenter, til importørerne, til alle kendte importørsammenslutninger samt til myndighederne i det pågældende eksportland. Interesserede parter fik lejlighed til at tilkendegive deres synspunkter skriftligt og til at anmode om at blive hørt mundtligt inden for den frist, der var fastsat i indledningsmeddelelsen.

               (6)

               I betragtning af behovet for yderligere analyse af visse aspekter af undersøgelsen blev det besluttet at fortsætte undersøgelsen uden at indføre midlertidige foranstaltninger. Den 16. september 2009 modtog alle interesserede parter et informationsdokument med de foreløbige resultater på pågældende tidspunkt i undersøgelsen, hvori de blev opfordret til at fremsætte bemærkninger til disse resultater.

         B.   TILBAGETRÆKNING AF KLAGEN OG AFSLUTNING AF PROCEDUREN

               (7)

               Ved brev af 18. december 2009 til Kommissionen trak Ring Alliance Ringbuchtechnik GmbH officielt sin klage tilbage.

               (8)

               I overensstemmelse med grundforordningens artikel 9, stk. 1, kan en procedure afsluttes, hvis klagen trækkes tilbage, medmindre en sådan afslutning ikke ville være i EU's interesse.

               (9)

               Kommissionen fandt, at proceduren burde afsluttes, da undersøgelsen ikke havde vist, at en sådan afslutning ikke ville være i EU's interesse. De berørte parter underrettedes herom og fik lejlighed til at fremsætte bemærkninger. Der blev ikke modtaget nogen bemærkninger om, at en sådan afslutning ikke ville være i EU's interesse.

               (10)

               Kommissionen konkluderer derfor, at antidumpingproceduren vedrørende importen til Den Europæiske Union af visse ringmekanismer med oprindelse i Thailand bør afsluttes —

         VEDTAGET DENNE AFGØRELSE:
   Artikel 1
   Antidumpingproceduren vedrørende importen af visse ringmekanismer med oprindelse i Thailand, som i øjeblikket tariferes under KN-kode 8305 10 00, afsluttes hermed.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 24. februar 2010.

            På Kommissionens vegne

         José Manuel BARROSO

            Formand

      (1)  EUT L 343 af 22.12.2009, s. 51.

      (2)  EUT L 56 af 6.3.1996, s. 1.

      (3)  EUT C 322 af 17.12.2008, s. 13.


title: Rådets afgørelse (EU) 2016/228 af 14. juli 2015 om afviklingsproceduren

text:
               18.2.2016

               DA

               Den Europæiske Unions Tidende

               L 41/20

         RÅDETS AFGØRELSE (EU) 2016/228
   af 14. juli 2015
   om afviklingsproceduren
   RÅDET FOR DEN EUROPÆISKE UNION HAR —
   under henvisning til Rådets afgørelse 2009/937/EU af 1. december 2009 om vedtagelse af Rådets forretningsorden (1), særlig artikel 12, stk. 1, og artikel 14, stk. 1, og
   ud fra følgende betragtninger:

               (1)

               Artikel 18, stk. 7, i Europa-Parlamentets og Rådets forordning (EU) nr. 806/2014 af 15. juli 2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (2) fastlægger en afviklingsprocedure, hvorefter Rådet kan blive anmodet om at træffe afgørelse om vedtagelse af afviklingsordninger.

               (2)

               Fra den 1. januar 2016 kan Rådet, der træffer afgørelse med simpelt flertal på grundlag af et forslag fra Kommissionen, gøre indsigelse mod en afviklingsordning eller godkende eller gøre indsigelse mod en væsentlig ændring af størrelsen af det beløb fra Afviklingsfonden, der indgår i en afviklingsordning, som er vedtaget af Den Fælles Afviklingsinstans, inden for 24 timer efter vedtagelsen af afviklingsordningen.

               (3)

               Rådets retsakt bør vedtages ved skriftlig afstemning i betragtning af den korte frist, jf. forordningens artikel 18, stk. 7. Proceduren for at gøre indsigelse mod en afviklingsordning eller godkende eller gøre indsigelse mod en væsentlig ændring af størrelsen af det beløb fra Afviklingsfonden, der indgår heri, er i sagens natur hastende.

               (4)

               Af hastegrunde kan Rådet forhandle og træffe afgørelse på grundlag af dokumenter og udkast, der er udfærdiget på et af de sprog, som er omhandlet i den gældende ordning på det sproglige område, jf. artikel 14, stk. 1, i Rådets forretningsorden. Dette bør ikke anfægte forpligtelsen til at vedtage og offentliggøre den pågældende afgørelse på alle de sprog, der er omhandlet i den gældende ordning på det sproglige område, på et senere tidspunkt —

         VEDTAGET DENNE AFGØRELSE:
   Artikel 1
   1.   Når Rådet skal træffe afgørelse på grundlag af et forslag fra Kommissionen inden for rammerne af artikel 18, stk. 7, i Europa-Parlamentets og Rådets forordning (EU) nr. 806/2014, vedtages Rådets retsakt ved skriftlig afstemning.
   2.   Rådet kan i forbindelse med vedtagelsen af den pågældende afgørelse forhandle og træffe afgørelse på grundlag af dokumenter og udkast, der udelukkende er udfærdiget på engelsk.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   Den anvendes fra den 1. januar 2016.

      Udfærdiget i Bruxelles, den 14. juli 2015.

            På Rådets vegne

         P. GRAMEGNA

            Formand

      (1)  EUT L 325 af 11.12.2009, s. 35.

      (2)  EUT L 225 af 30.7.2014, s.1.


Avis juridique important

|

31986D0365

86/365/EØF: Rådets afgørelse af 24. juli 1986 om vedtagelse af programmet for samarbejde mellem universiteter og virksomheder om uddannelse på teknologiområdet (COMETT)

EF-Tidende nr. L 222 af 08/08/1986 s. 0017

*****  RAADETS  AFGOERELSE  af 24. juli 1986  om vedtagelse af programmet for samarbejde mellem universiteter og virksomheder om uddannelse paa teknologiomraadet (COMETT)  (86/365/EOEF)  RAADET FOR DE EUROPAEISKE  FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab, saerlig artikel 128 og 235,  under henvisning til Raadets afgoerelse 63/266/EOEF af 2. april 1963 om opstilling af almindelige principper for gennemfoerelse af en faelles politik for faglig uddannelse (1), saerlig det andet, sjette, syvende, niende og tiende princip i naevnte afgoerelse,  under henvisning til forslag fra Kommissionen (2),  under henvisning til udtalelse fra Europa-Parlamentet (3),  under henvisning til udtalelse fra Det oekonomiske og sociale Udvalg (4), og  ud fra foelgende betragtninger:  De grundlaeggende maal for en faelles politik for faglig uddannelse, som anfoert i andet princip i afgoerelse 63/266/EOEF, sigter isaer mod tilvejebringelse af en paa den almindelige skoleuddannelse baseret faglig uddannelse, der er tilstraekkelig omfattende til, at den kan tilfredsstille de krav, de tekniske fremskridt stiller, og mod at sikre en snaevrere forbindelse mellem de forskellige former for faglig uddannelse og erhvervslivets enkelte sektorer;  det er ikke givet, at traktaten indeholder den fornoedne hjemmel til at traeffe denne afgoerelse, der forekommer noedvendig for inden for rammerne af det faelles marked at gennemfoere Faellesskabets maalsaetninger, herunder navnlig en harmonisk udvikling af den oekonomiske aktivitet i hele Faellesskabet; det forekommer derfor berettiget af hensyn til retssikkerheden ligeledes at anvende traktatens artikel 235 som retsgrundlag;  Raadet har allerede givet sin tilslutning til faellesskabsforanstaltninger med henblik herpaa gennem vedtagelsen af en resolution af 2. juni 1983 om erhvervsuddannelsesforanstaltninger i forbindelse med indfoerelsen af ny informationsteknologi (5) samt gennem en resolution, vedtaget af Raadet og undervisningsministrene, forsamlet i Raadet, af 19. september 1983, om indfoerelsen af den nye informationsteknologi i undervisningen (6);  Raadet har i sine konklusioner af 7. juni 1984 om den teknologiske udvikling og dens samfundsmaessige konsekvenser (7) opfordret Kommissionen til at udvikle og i givet fald ivaerksaette foranstaltninger med det formaal at styrke samarbejdet mellem industrien og uddannelsesinstitutionerne, navnlig de hoejere, med henblik paa bedre at kunne sikre grunduddannelse og efteruddannelse af de personer, hvis beskaeftigelse beroeres af den teknologiske innovation;  Raadet har vedtaget foranstaltninger med henblik paa at styrke det teknologiske samarbejde paa faellesskabsplan, bl.a. ved afgoerelse 85/141/EOEF (8), 85/195/EOEF (9), 85/196/EOEF (10) og 85/197/EOEF (11) vedroerende ESPRIT, bioteknologi, BRITE og handlingsprogrammet til effektivisering af Faellesskabets videnskabelige og tekniske potentiel;  Det europaeiske Raad fremhaevede paa moedet i marts 1985 paa ny den betydning, det tillaegger en styrkelse af faellesskabsindustriens teknologiske grundlag og dens konkurrenceevne, og understregede i den forbindelse noedvendigheden af en bedre udnyttelse af de menneskelige ressourcer, navnlig gennem et oeget samarbejde mellem de hoejere uddannelsesinstitutioner og industrien;  Raadet og undervisningsministrene, forsamlet i Raadet den 3. juni 1985, udvekslede synspunkter vedroerende maalene for en faelles indsats paa dette omraade;  den 24. maj 1983 vedtog Europa-Parlamentet en beslutning om Faellesskabets erhvervslivs konkurrenceevne (1), i hvilken det opfordrer til en oeget faellesskabsindsats inden for faglig uddannelse og uddannelse af virksomhedsledere; denne beslutning er en udbygning af beslutningen om erhvervsuddannelse og nye informationsteknologier (2) samt en raekke andre beslutninger, navnlig om hoejere uddannelse og udvikling af samarbejdet mellem universiteterne i Det europaeiske Faellesskab (3), om Faellesskabets forsknings- og udviklingsprogram inden for informationsteknologier (4) samt om planen til stimulering af det videnskabelige og tekniske samarbejde i Europa (5);  Raadet vedtog den 3. juni 1985 resolutionen om lige muligheder for piger og drenge paa uddannelsesomraadet (6); paa baggrund heraf boer personer af begge koen inddrages ved udviklingen paa faellesskabsplan af en strategi for anvendelsen af de menneskelige ressourcer;  industriens udnyttelse af de teknologiske landvindinger afhaenger af arbejdsstyrkens alsidighed, dygtighed og initiativrigdom; i denne forbindelse er der et presserende behov for paa faellesskabsplan at udvikle passende politiske initiativer som et supplement til Faellesskabets samlede strategi inden for industripolitik, forskning og udvikling samt innovation;  samarbejdet mellem universiteterne og virksomhederne paa uddannelsesomraadet boer udvikles i de enkelte medlemsstater, isaer paa lokalt og regionalt plan, og understoettes af faellesskabsforanstaltninger; de bestaaende institutioner i medlemsstaterne boer herved inddrages i det omfang, det er muligt, samt  efter en omfattende hoering om emnet, foranstaltet af Kommissionen, og under hensyntagen navnlig til udtalelsen fra Det raadgivende udvalg for Erhvervsuddannelse -  TRUFFET FOELGENDE AFGOERELSE:  Artikel 1  Et program med henblik paa at styrke og fremme samarbejdet i Faellesskabet mellem universiteter og virksomheder om uddannelse, herunder videreuddannelse, paa teknologiomraadet, i det foelgende benaevnt »COMETT-programmet«, vedtages hermed for et tidsrum af fire aar fra den 1. januar 1986.  COMETT-programmet omfatter to faser: en forberedende fase (1986) og en gennemfoerelsesfase (1987-1989).  De naermere bestemmelser for COMETT-programmet er anfoert i bilaget.  Artikel 2  I forbindelse COMETT-programmet:  - anvendes udtrykket »universitet« i vid betydning som betegnelse for alle former for institutioner for videregaaende udannelse og for uddannelse paa det postgymnasiale trin, hvor der, i givet fald som led i en uddannelse paa hoejt niveau, udstedes eksamensbeviser eller kvalifikationsbeviser svarende til dette niveau, uanset hvorledes disse benaevnes i medlemsstaterne;  - anvendes udtrykket »virksomhed« som betegnelse for alle former for oekonomisk aktivitet, saavel store som mindre og mellemstore virksomheder, uanset disses retlige status og den nye teknologis anvendelsesform.  Artikel 3  Formaalene med COMETT-programmet er:  a) at oege den europaeiske dimension i samarbejdet mellem universiteter og virksomheder paa uddannelsesomraadet med hensyn til innovation, udvikling og anvendelse af ny teknologi;  b) at fremme den faelles udvikling af uddannelsesprogrammer og udvekslingen af erfaringer samt den optimale udnyttelse af uddannelsesressourcerne paa faellesskabsplan;  c) at forbedre uddannelsesudbuddet paa lokalt, regionalt og nationalt plan med de beroerte instansers medvirken og derved bidrage til en afbalanceret oekonomisk udvikling i Faellesskabet;  d) at hoejne uddannelsesniveauet i takt med den teknologiske udvikling og de samfundsmaessige forandringer ved at fastlaegge de omraader, der paa denne baggrund boer prioriteres hoejest i de eksisterende uddannelsessystemer, og som kraever en yderligere indsats baade i de enkelte medlemsstater og paa faellesskabsplan, og ved at fremme lige muligheder for maend og kvinder.  Artikel 4  Det beloeb, der skoennes noedvendigt til gennemfoerelse af COMETT-programmet, anslaas til 45 mio ECU. Dette beloeb skal daekke finansieringen af de forskellige former for stoette og supplerende foranstaltninger, der er omhandlet i bilaget.  Artikel 5  1. Kommissionen ivaerksaetter COMETT-programmet i overensstemmelse med de i bilaget anfoerte bestemmelser.  2. Kommissionen bistaas i udfoerelsen af denne opgave af et udvalg. Dette udvalg, der bestaar af to repraesentanter for hver medlemsstat, nedsaettes af Kommissionen efter indstilling fra medlemsstaterne.  Medlemmerne af udvalget kan lade sig bistaa af eksperter eller raadgivere.  Udvalget har en repraesentant for Kommissionen som formand.  Udvalgets droeftelser er fortrolige. Udvalget fastsaetter selv sin forretningsorden. Kommissionen varetager udvalgets sekretariatsarbejde.  3. Kommissionen kan hoere udvalget om ethvert spoergsmaal vedroerende ivaerksaettelsen af COMETT-programmet.  Kommissionen underretter regelmaessigt udvalget om paataenkte foranstaltninger, for hvilke den taerskel, der er anfoert i stk. 4, litra b), ikke er naaet.  4. Udvalget afgiver udtalelser om foelgende:  a) de generelle retningslinjer for COMETT-programmet; de generelle retningslinjer vedroerende den finansielle stoette, der ydes af Faellesskabet (stoerrelsen, varigheden og modtagerne af denne stoette); spoergsmaal vedroerende den generelle balance i COMETT-programmet, herunder fordelingen mellem de forskellige former for foranstaltninger;  b) de naermere bestemmelser for udvaelgelse af de forskellige former for projekter, der er beskrevet i bilaget; de foranstaltninger, der kraever et faellesskabstilskud paa over 100 000 ECU.  Hvis udvalget afgiver en negativ udtalelse om et af aspekterne ved COMETT-programmets udformning, aendrer Kommissionen sit oprindelige projekt under hensyntagen til udvalgets udtalelse. Inden for en frist paa to maaneder efter den anden forelaeggelse traeffer Kommissionen endelig afgoerelse, medmindre et kvalificeret flertal af medlemsstaternes repraesentanter - for saa vidt angaar de under litra a) ovenfor omhandlede emner - oensker at forelaegge sagen for Raadet. Raadet kan i saa fald indtage en anden holdning inden for en frist paa to maaneder. Sker dette ikke, traeffer Kommissionen endelig afgoerelse.  5. Kommissionen forelaegger en aarsberetning vedroerende gennemfoerelsen af COMETT-programmet for Europa-Parlamentet, Raadet og Det raadgivende udvalg for Erhvervsuddannelse, nedsat i medfoer af afgoerelse 63/266/EOEF, samt for Uddannelsesudvalget, nedsat i medfoer af resolutionen af 9. februar 1976, vedtaget af Raadet og undervisningsministrene, forsamlet i Raadet (1).  6. Kommissionen paaser, at COMETT-programmet kommer til at harmonere med de oevrige allerede programsatte faellesskabsaktioner vedroerende forskning og udvikling.  Artikel 6  Kommissionen forelaegger inden den 31. oktober 1988 Europa-Parlamentet, Raadet og Det oekonomiske og sociale Udvalg en rapport om de erfaringer, der er gjort under gennemfoerelsen af COMETT-programmet, eventuelt ledsaget af et forslag om de naermere betingelser for dets viderefoerelse.  Raadet traeffer afgoerelsen om dette forslag inden den 31. oktober 1989 efter hoering af Europa-Parlamentet og Det oekonomiske og sociale Udvalg.  Raadet tager inden den 31. december 1988 det i artikel 4 naevnte beloeb op til revision paa baggrund af ovennaevnte rapport.  Udfaerdiget i Bruxelles, den 24. juli 1986.  Paa Raadets vegne  A. CLARK  Formand  (1) EFT nr. 63 af 20. 4. 1963, s. 1338/63.  (2) EFT nr. C 234 af 13. 9. 1985, s. 3.  (3) EFT nr. C 345 af 31. 12. 1985, s. 414.  (4) EFT nr. C 344 af 31. 12. 1985, s. 4.  (5) EFT nr. C 166 af 25. 6. 1983, s. 1.  (6) EFT nr. C 256 af 24. 9. 1983, s. 1.  (7) EFT nr. C 184 af 11. 7. 1984, s. 1.  (8) EFT nr. L 55 af 23. 2. 1985, s. 1.  (9) EFT nr. L 83 af 25. 3. 1985, s. 1.  (10) EFT nr. L 83 af 25. 3. 1985, s. 8.  (11) EFT nr. L 83 af 25. 3. 1985, s. 13.  (1) EFT nr. C 135 af 24. 5. 1983, s. 27.  (2) EFT nr. C 161 af 20. 6. 1983, s. 32.  (3) EFT nr. C 104 af 16. 4. 1984, s. 48.  (4) EFT nr. C 13 af 17. 1. 1983, s. 216.  (5) EFT nr. C 315 af 26. 11. 1984, s. 116.  (6) EFT nr. C 166 af 5. 7. 1985, s. 1.  (1) EFT nr. C 38 af 19. 2. 1976, s. 1.  BILAG  1. COMETT-programmet er udformet som en raekke foranstaltninger paa tvaers af graenserne med sigte paa at styrke og fremme det europaeiske samarbejde mellem universiteter og virksomheder inden for baade grunduddannelse og videreuddannelse i takt med den teknologiske udvikling og de samfundsmaessige forandringer.  Disse foranstaltninger tager sigte paa personer under uddannelse, herunder personer, der netop har taget eksamen, samt erhvervsaktive personer, indbefattet afbejdsmarkedets parter og de paagaeldende undervisere.  2. Inden for COMETT-programmet vil de projekter, der opnaar stoette fra Faellesskabet, navnlig blive udvalgt afhaengigt af, om de er stimulerende eller tjener som eksempel, bidrager til en styrkelse af en europaeisk identitet eller til en udbygning af samarbejdet mellem universiteter og virksomheder paa uddannelsesomraadet.  Udvaelgelsen vil ske uafhaengigt af de paagaeldende virksomheders deltagelse i Faellesskabets forsknings- og udviklingsforanstaltninger og under saerligt hensyn til de smaa og mellemstore virksomheders uddannelsesbehov.  3. I forbindelse med COMETT-programmet gennemfoeres foelgende foranstaltninger:  A. Det europaeiske net  a) Oprettelse og udvikling af et europaeisk net af uddannelsespartnerskaber mellem universiteter og virksomheder (UITP), der som formaal har samarbejde paa tvaers af graenserne, navnlig paa foelgende omraader: tilrettelaeggelse af praktikophold i virksomheder, udveksling af personale, personer under uddannelse og undervisere fra andre medlemsstater i Faellesskabet; udvikling af faelles samarbejdsprojekter paa uddannelsesomraadet paa tvaers af graenserne; teknisk bistand, opfoelgning og evaluering paa faellesskabsplan.  Et hovedkriterium ved valget af de UITP, som skal deltage i det europaeiske net, skal vaere deres evne til at opfylde konkrete uddannelsesbehov paa lokalt, regionalt og nationalt plan i samarbejde med de paagaeldende offentlige organer og institutioner, og til med henblik herpaa at gennemfoere foranstaltninger, saasom: udveksling af personale, personer under uddannelse og undervisere; praktikophold i virksomheder; faelles udarbejdelse og fremstilling af uddannelsesmateriale; omskolings- og efteruddannelsesprogrammer for det faglaerte prsonale i virksomheder, ganske saerlig smaa og mellemstore virksomheder, samt for underviserne.  b) Kommissionen skal medvirke til nettets oprettelse og drift paa det praktiske plan, idet den i saa vid udstraekning som muligt stoetter sig til de bestaaende institutioner i medlemsstaterne.  c) Faellesskabet yder finansiel stoette til de af de udvalgte UITPs aktiviteter, der har en europaeisk dimension. Dette faste bidrag maa ikke overstige 50 % af de stoetteberettigede udgifter med et loft paa 50 000 ECU pr. aar og pr. UITP.  d) Stoetten til aktiviteterne under dette punkt A maa ikke overstige 17 % af den samlede bevilling til COMETT-programmet, dog med forbehold - for saa vidt angaar dette punkt A og punkt B-E - af eventuelle aendringer i takt med den gradvise gennemfoerelse af COMETT-programmet.  B. Udveksling tvaers over graenserne  a) Saerlig stoette (1), som til fordel for samtlige medlemsstater skal fremme udveksling tvaers over graenserne af personer under uddannelse, herunder personer, der netop har taget eksamen, samt universitetets personale og virksomhedsansatte, og som ydes i form af:  i) stipendier til personer under uddannelse, herunder personer, der netop har taget eksamen, som tilbringer en uddannelsesperiode i virksomheder i en anden medlemsstat;  ii) stipendier til universitetspersonale, som er stillet til raadighed for virksomheder i en anden medlemsstat;  iii) stipendier til personer fra virksomheder og erhvervskredse, som er stillet til raadighed for et universitet i en anden medlemsstat.  b) Faellesskabets finansielle bidrag begraenses til de direkte afholdte udgifter under nr. i), ii) og iii) ovenfor: direkte og indirekte befordringsudgifter for stipendiemodtagerne, udgifter til udarbejdelse, kontrol og tilrettelaeggelse af de ivaerksatte foranstaltninger samt i givet fald udgifter til sproglig videreuddannelse af stipendiemodtagerne. Dette faste bidrag maa i almindelighed ikke oversstige 4 000 ECU pr. modtager under nr. i), og 12 000 ECU pr. modtager under nr. ii) og iii).  c) Den samlede stoette under dette punkt B maa ikke overstige 50 % af de samlede bevillinger til COMETT-programmet.  C. Faelles projekter vedroerende videreuddannelse  a) Stoette til planlaegning, udvikling og afproevning paa europaeisk plan af faelles projekter vedroerende videreuddannelse, som forskellige virksomheder slutter sig sammen om og gennemfoerer i forbindelse med de paagaeldende universiteter paa omraader, der vedroerer ny teknologi.  Stoette til videreuddannelseskurser med henblik paa hurtig formidling inden for de enkelte universiteter og virksomheder af resultaterne af forskning og udvikling inden for ny teknologi.  b) Faellesskabets finansielle bidrag begraenses til 42 % af omkostningerne ved planlaegning og udarbejdelse af faelles projekter vedroerende videreuddannelse - med et loft paa 500 000 ECU pr. projekt - og driftudgifterne til gennemfoerelse af uddannelseskurser.  D. Faelles initiativer til udvikling af multimedie-uddannelsessystemer  a) Stoette til faelles initiativer vedroerende multimedie-uddannelsessystemer med anvendelse af den nye informations- og komunikationsteknologi, herunder i givet fald fjernsynsmediet, med saerlig vaegt paa uddannelse af undervisere og virksomhedsansatte.  b) Faellesskabets finansielle bidrag begraenses til 50 % af de samlede udgifter til initiativerne under punkt D med et loft paa 400 000 ECU pr. projekt.  Den samlede stoette i forbindelse med punkt C og D maa ikke overstige 30 % af den samlede bevilling til COMETT-programmet.  E. Supplerende foranstaltninger, der ivaerksaettes af Kommissionen  a) Disse foranstaltninger tager sigte paa:  i) udveksling af oplysninger og erfaringer,  ii) analyse og opfoelgning af udviklingen i kvalifikationerne paa baggrund af den nye teknologi,  iii) en bedre gensidig forstaaelse af de problemer, der haemmer udviklingen af samarbejdet mellem universiteter og virksomheder inden for uddannelser paa hoejt niveau, med henblik paa at styrke dette samarbejde.  b) Udgifterne under punkt E maa ikke overstige 3 % af den samlede bevilling til COMETT-programmet.  (1) Antallet af personer, der kan modtage denne stoette, anslaas til hoejst 10 000 under nr. i), til 350 under nr. ii) og til 350 under nr. iii).


title: Rådets afgørelse 2013/446/FUSP af 6. september 2013 om ændring af afgørelse 2010/452/FUSP om Den Europæiske Unions observatørmission i Georgien, EUMM Georgia

text:
               7.9.2013

               DA

               Den Europæiske Unions Tidende

               L 240/21

         RÅDETS AFGØRELSE 2013/446/FUSP
   af 6. september 2013
   om ændring af afgørelse 2010/452/FUSP om Den Europæiske Unions observatørmission i Georgien, EUMM Georgia
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 12. august 2010 afgørelse 2010/452/FUSP (1), som forlængede Den Europæiske Unions observatørmission i Georgien, EUMM Georgia (i det følgende benævnt »EUMM Georgia« eller »missionen«, der blev oprettet ved fælles aktion 2008/736/FUSP den 15. september 2008 (2). Afgørelse 2010/452/FUSP udløber den 14. september 2013.

               (2)

               EUMM Georgia bør forlænges med yderligere 15 måneder på grundlag af det nuværende mandat.

               (3)

               Missionen gennemføres i en situation, der kan blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —

         VEDTAGET DENNE AFGØRELSE:
   Artikel 1
   I afgørelse 2010/452/FUSP foretages følgende ændringer:

               1)

               Artikel 6 ændres således:

                           a)

                           Følgende stykke indsættes:
                           »1a.   Missionschefen er repræsentant for missionen. Missionschefen kan delegere opgaver vedrørende personale- og økonomiforvaltning til missionens medarbejdere, men har stadig det samlede ansvar.«

                           b)

                           Stk. 4 udgår.

               2)

               Artikel 8, stk. 3, affattes således:
               »3.   Ansættelsesforhold og rettigheder og forpligtelser for internationalt og lokalt ansat personale fastsættes i de kontrakter, der skal indgås mellem EUMM Georgia og vedkommende medarbejder.«

               3)

               Følgende artikel indsættes:
               »Artikel 13a
               Retlige ordninger
               EUMM Georgia har beføjelse til at yde tjenester og foretage leveringer, indgå kontrakter og administrative aftaler, ansætte personale, åbne bankkonti, erhverve og afhænde aktiver og opnå fritagelse for sine forpligtelser samt optræde som part i retssager som påkrævet for at gennemføre denne afgørelse.«

               4)

               Artikel 14 affattes således:
               »Artikel 14
               Finansielle ordninger
               1.   Det finansielle referencegrundlag til dækning af udgifterne i forbindelse med missionen mellem den 15. september 2010 og den 14. september 2011 udgør 26 600 000 EUR.
               Det finansielle referencegrundlag til dækning af udgifterne i forbindelse med missionen mellem den 15. september 2011 og den 14. september 2012 udgør 23 900 000 EUR.
               Det finansielle referencegrundlag til dækning af udgifterne i forbindelse med missionen mellem den 15. september 2012 og den 14. september 2013 udgør 20 900 000 EUR.
               Det finansielle referencegrundlag til dækning af udgifter i forbindelse med missionen mellem den 15. september 2013 og den 14. december 2014 udgør 26 650 000 EUR.
               2.   Alle udgifter forvaltes efter de regler og procedurer, der gælder for Den Europæiske Unions almindelige budget.
               3.   Statsborgere fra tredjelande, fra værtsstaten og fra nabolande kan byde på kontrakter. Missionen kan med Kommissionens godkendelse indgå tekniske ordninger med medlemsstaterne, deltagende tredjelande og andre internationale aktører vedrørende udstyr, tjenesteydelser og lokaler til EUMM Georgia.
               4.   EUMM Georgia har ansvaret for gennemførelsen af missionens budget. Missionen undertegner med henblik herpå en aftale med Kommissionen.
               5.   EUMM Georgia har ansvaret for eventuelle klager og forpligtelser, der opstår som følge af gennemførelsen af mandatet fra den 15. september 2013, med undtagelse af klager vedrørende en alvorlig forseelse begået af missionschefen, som vedkommende skal drages til ansvar for.
               6.   De finansielle ordninger skal overholde kommandovejen, jf. artikel 5, 6 og 9, og opfylde EUMM Georgias operative krav, herunder udstyrets kompatibilitet og holdenes interoperabilitet.
               7.   Udgifter er støtteberettigede fra den dato, hvor denne afgørelse træder i kraft.«

               5)

               Artikel 18, stk. 2, affattes således:
               »Den udløber den 14. december 2014.«

         Artikel 2
   Denne afgørelse træder i kraft på dagen for vedtagelsen. Den anvendes fra den 15. september 2013.

      Udfærdiget i Bruxelles, den 6. september 2013.

            På Rådets vegne

         L. LINKEVIČIUS

            Formand

      (1)  EUT L 213 af 13.8.2010, s. 43.

      (2)  EUT L 248 af 17.9.2008, s. 26.